open-index/open-wikipedia-markdown huggingface dataset:
مرزا مظفر حسین صفوی

**مرزا مظفر حسین صفوی** (پیدائش: 1562ء – وفات: 1600ء) مغلیہ سلطنت کا ایک امیر، شاعر اور صفوی شاہزادہ تھا۔ وہ جلال الدین اکبر کے عہد میں دربارِ شاہی سے منسلک ہوا۔

## سوانح

### پیدائش
مرزا مظفر حسین کی پیدائش 1592ء میں قندھار میں ہوئی۔

### خاندان
مرزا مظفر کے والد سلطان حسین مرزا صفوی تھے جو ایران میں صفوی سلطنت کے بانی شاہ اسماعیل صفوی کے فرزند تھے اور مرزا مظفر حسین شاہ اسماعیل صفوی کا پوتا تھا۔ جب 1558ء میں قندھار کا قلعہ شاہ طہماسپ صفوی کے قبضہ میں آگیا تو اُس نے قندھار سمیت دریائے ہلمند تک سلطان حسین مرزا صفوی کے سپرد کر دیا۔ سلطان حسین مرزا صفوی نے تقریباً بیس سال اپنے چچا شاہ طہماسپ صفوی کی تربیت میں گزارے اور شاہ اسماعیل ثانی کے عہدِ حکومت میں 1566ء میں وفات پائی۔ شاہ اسماعیل ثانی کو سلطان حسین مرزا صفوی کی طرف سے خوف اور وساوس رہا کرتے تھے، اِس لیے وہ اپنے چچاؤں کی اولاد کو قتل کے اِرادے سے جو وہ اپنے دِل میں رکھتا تھا، سلطان حسین مرزا صفوی کی زِندگی میں اِس اِرادے کو پورا نہیں کرسکتا تھا۔ اُس کے اِنتقال کے بعد اُس نے اپنے عزیزوں کی جان لینے کی ٹھان لی۔سلطان حسین مرزا صفوی کے چار لڑکوں میں سے محمد حسین مرزا (جو ایران چلا گیا تھا)، اُسے وہاں قتل کر دیا گیا اور اُس نے چاروں بھائیوں کی جان لینے کے لیے شاہ قلی سلطان کو جس کو قندھار کا حاکم بنایا تھا، مامو کر دیا۔ اُس نے بداغ خاں کو اِن بے گناہوں کے قتل کے لیے بھیجا۔ بداغ خاں نے اِس خیال سے کہ اِن کو صبح کو قتل کر دیں گے کہ اچانک شاہ اسماعیل ثانی کی موت کی خبر پہنچی اور اِن سب بھائیوں کو رہائی مل گئی۔

### محمد خدابندہ کا عہدِ حکومت اور [[قندھار]] کی حکومت
1578ء میں جب شاہ محمد خدا بندہ صفوی سلطنت کا شہنشاہ بنا تو اُس نے بڑے بھائی مرزا مظفر حسین کو قندھار کی نظامت پر فائز کر دیا۔ دَاوَر اور دریائے ہلمند رستم مرزا کو دے دیا اور دوسرے بھائی ابوسعید مرزا اور سنجر مرزا کو بھی اُس کے ہمراہ مقرر کیا۔ حمزہ بیگ ذوالقدر جو سلطان حسین مرزا صفوی کا وکیل تھا، اُسے مرزاؤں کا اَتالیق بنا دیا۔ حمزہ بیگ نے قوت پکڑی اور سب بھائیوں کے پاس حکومت برائے نام باقی رہ گئی۔ مرزا مظفر حسین نے تنگ آکر حمزہ بیگ کو ختم کرنا چاہا، اُس کو یہ بات معلوم ہو گئی تو وہ دَاوَر کے مقام پر بھاگ گیا اور رستم مرزا کو ساتھ لے کر جنگ کے لیے تیار ہو گیا۔ چانکہ فوج متفق تھی، اِس لیے مرزا مظفر کو شکست ہو گئی اور وہ قندھار میں محصور ہوکر رہ گیا۔ قزلباش قبیلوں کے بزرگوں نے صلح کروا دی اور پھر تین سال کے بعد مرزا مظفر حسین، حمزہ بیگ کی جان کے دَرپے ہو گیا اور اُس نے چپکے سے رستم مرزا کو قندھار بلا لیا اور پھر مرزا مظفر کو قلعہ قلات کی طرف بھیج دِیا کہ جو ہزارہ جات کے درمیان ہے اور محمد بیگ کو حفاظت کے لیے متعین کر دیا۔ مرزا مظفر حسین نے اُس کے ساتھ ساز باز کرلی اور کچھ دِنوں کے بعد وہ سیستان چلا گیا اور وہاں کے حاکم ملک محمود نے دوبارہ حمزہ بیگ سے صلح کروا دی اور مرزا مظفر حسین کو دوبارہ قندھار کی مسند پر بٹھا دِیا۔ اِس بار محمد بیگ کی مدد سے حمزہ بیگ کو قتل کروا دیا اور محمد بیگ وکیل قندھار مقرر ہو گیا۔

### ہندوستان آمد
1595ء میں مرزا مظفر قندھار چھوڑ کر ہندوستان چلا آیا اور اپنے ہمراہ اپنے چاروں بیٹے بہرام مرزا، حیدر مرزا، القاس مرزا اور طہماسپ مرزا کو بھی ساتھ لے آیا اور ایک ہزار قزلباس (ایرانی) سپاہیوں کو اپنے ہمراہ ہندوستان لے آیا۔ مغل شہنشاہ جلال الدین اکبر نے اُسے منصب اور جاگیر سے نوازا۔

## وفات
مرزا مظفر حسین نے 1600ء میں دہلی میں وفات پائی۔

## حوالہ جات

زمرہ:1562ء کی پیدائشیں
زمرہ:1603ء کی وفیات
زمرہ:قندھار کی شخصیات
زمرہ:1563ء کی پیدائشیں
زمرہ:مغل اشرافیہ
زمرہ:صفوی شہزادے
آئی فون 7

**آئی فون 7**  اور آئی فون 7 پلس ایپل انکارپوریشن کمپنی کا اسمارٹ فون ہے۔ یہ آئی فون سلسلہ کا دسواں جنریشن ہے۔
## حوالہ جات

زمرہ:2016ء میں متعارف موبائل فون
زمرہ:آئی او ایس (ایپل)
*07
زمرہ:مضامین جن میں روایتی چینی زبان کا متن شامل ہے
زمرہ:ویکی ڈیٹا سے مختلف مختصر وضاحت
بلیک ویب

بلیک ویب عام ویب سائٹوں کے مقابلے میں 97(97)فیصد بڑی ہے۔اس میں تمام غلط کام ہوتے ہیں مثلاً منشیات فروشی, زنا,قتل کی سپاری.بلیک ویب تک رسائ حاصل کرنے کے لیے مخصوص بروسر اور ویب پتہ(www)ضرورت ہوتی ہے۔پاکستان کے ایک دلخراص واقعہ زینب قتل کیس میں شبہ ظاہر کیا گیا کہ اس کے پیچھے بلیک ویب ہے تاہم اس کا ثبوت نہیں مل سکا۔بلیک ویب سے آپ کسی کو آن لائن قتل کروا سکتے ہیں مگر آپ کو اس کے لیے پیسے دینے پڑتے ہیں۔ بلیک ویب پر آپ آن لائن سیکس بھی کروا سکتے ہیں مگر اس کے بھی پیسے دینے پڑے گے۔ بلیک ویب پر آپ ہر غیر انسانی کام پیسے دے کے کروا سکتے ہیں۔
گربچن سنگھ بھلر

گربچن سنگھ بھلر (پیدائش: 18 مارچ 1937) پنجابی کے نامور کہانی نویس ہیں۔ انھوں نے شاعری، سفرنامہ، ترجمہ، صحافت، خاکے، تنقید(تنقید)، بچوں کے ادب وغیرہ کئی میدانوں میں ادبی تخلیقات کیں۔ ان کے کہانیوں کے مجموعے اگنی-کلسی کو سال 2005 میں اکادمی ادبیات دہلی کا انعام مل چکا ہے۔
## زندگی
گربچن سنگھ بھلر کا جنم ضلع بٹھنڈہ کے گاؤں پنڈ پتھو میں 18 مارچ 1937 کو ہوا۔ انھوں نے ابتدائے تعلیم گاؤں کے ہی پرائمری اسکول سے حاصل کی ، ان کے والد ہموار سنگھ ادبی ذوق رکھنے والے ایک فوجی سپاہی تھے۔ گھر میں ایک چھوٹی سی لائبریری تھی اور اس وقت کے ادبی رسائل گھر آتے تھے۔ یہیں سے بھلر کو لکھنے کا شوق ہوا۔ ان کی سب سے پہلی شائع ہونے والی تخلیق شاعری تھی، جو 1956 میں پریتلڑی رسالے میں چھپی تھی۔ اعلی تعلیم حاصل کرنے کے بعد بھلر اسکول میں استاد بھرتی ہو گئے لیکن اساتذہ یونین کی سرگرمیوں میں بڑھ چڑھ کر حصہ لینے کی وجہ سے دس سال میں ہی یہ ملازمت چھوڑنا پڑ گئی۔اس کے بعد وہ دہلی میں سوویت سفارت خانے میں کام کرنے لگے اور بود میں پنجابی ٹریبیون کے مدیر بھی رہے۔ اب وہ کل وقتی ادیب ہیں۔

## کام
وہ پنجابی کے نامور کہانی نویس ہیں لیکن پر انھوں نے شاعری، سفرنامہ، ترجمہ، اڈیٹنگ، خطوط نویسی، خاکہ نگاری، تنقید، بچوں کے ادب وغیرہ جیسے کئی میدانوں میں ادبی تخلیقات کی ہیں۔ ان کے کہانیوں کے مجموعہ اگنی-کلس کو سال 2005 می ادبیات اکادمی انعام مل چکا ہے۔
تخلیقات کی فہرست; اوپرا مرد (1967)، دیوے وانگ بلدی اکھ (2010)، میں غزنوی نہیں، 51 کہانیاں، اگنی کلس، بچن بلاس، بال ساہت اتے سبھیاچار، باراں رنگ، دھرتی دیاں دھیاں، گرشرن سنگھ، قبر جہناں دی جیوے ہو، قلم کٹار، مون کہانی، پنجابی کہانی کوش، پنجابی کہانی یاترا، ساڈے وگیانی، ہم عصر پنجابی کہانی، سنتوکھ سنگھ دھیر، سوہے پھل (آذرربائیجانی کہانیاں)، تنّ مورتیاں والا مندر وکھتاں مارے، اک امریکا ایہہ وی، پنجاب دے کوہ نور ۔
## تخلیقات
* *اوپرا مرد* (1967)
* *دیوے وانگ بلدی اکھ* (2010)
* *میں غزنوی نہیں*
* *51 کہانیاں*
* *اگنی کلس*
* *بچن بلاس*
* *بال ساہت اتے سبھیاچار*
* *باراں رنگ*
* *دھرتی دیاں دھیاں*
* *گرشرن سنگھ*
* *قبر جنہاں دی جیوے ہو*
* *قلم کٹار*
* *میں غزنوی نہیں*
* *مون کہانی*
* *پنجابی کہانی کوش*
* *پنجابی کہانی یاترا*
* *ساڈے سائنس دان*
* *ہم عصر پنجابی کہانی*
* *سنتوکھ سنگھ دھیر*
* *سواے پھلّ* (اجربائیجانی کہانیاں)
* *تنّ مورتیاں والا مندر*
* *وکھتاں مارے*

## حوالہ جات
انسداد دہشت گردی

[تصغیر|[جکارتہ میں 2018ء میں ذیلی علاقائی اجلاس انسداد دہشت گردی کے موضوع پر ہوا۔]]
**انسداد دہشت گردی**، **دہشت گردی کی روک تھام**  یا **دہشت گردی کا مقابلہ**  اس طریقۂ کار، فوجی حکمت عملیوں، تکنیکوں وغیرہ پر مشتمل ہے جسے حکومت، فوج، قانون نافذ کرنے والی ایجنسیاں، کاروبار اور انٹلی جنس ایجنسیاں دہشت گری کا مقابلہ کرنے یا اس پر روک لگانے کے لیے کرتی ہیں۔ انسداد دہشت گردی حکمت عملی کسی حکومت کا منصوبہ کا منصوبہ ہو سکتا ہے تاکہ قومی طاقت کو بہ روئے کار لاتے ہوئے دہشت گردوں کا تباہ و تاراج کیا جا سکے، ان کی تنظیموں اور جالکاریوں کو مٹایا جا سکے تاکہ انھیں اس قابل نہ رکھا جائے کہ وہ تشدد کا استعمال کرتے ہوئے وہ خوف کا ماحول برپا کر سکیں اور حکومت یا اس کے شہریوں کو زیر بار نہ بنا سکیں، جیسا کہ اکثر ایسے لوگوں کا مقصد ہوا کرتا ہے۔

## بین ممالک تعاون
انسداد دہشت گردی کے مشترکہ مقصد کے دنیا کے کئی ممالک باہمی تعاون کی کوششیں کر رہے ہیں۔ ریاستہائے متحدہ امریکا اور بھارت مل کر تربیتی پروگراموں، مشترکہ کار گزار گروہوں اور باہمی، علاقائی اورعالمی سطح پر بے شمار تبادلہ خیالات کے ذریعے ایک دوسرے کے ساتھ کافی ترقی یافتہ انداز میں طور، طریقے اور معلومات کا تبادلہ کر رہے ہیں۔ امریکا کے بقول "دہشت گردانہ حملے روکنے اور ان حملوں کا ارتکاب کرنے والوں کو کیفر کردار تک پہنچانے کے لیے بھارت اور دیگر شراکت داروں کے ساتھ پابند عہد ہیں۔ یہ حصہ امریکا اور بھارت کے درمیان انسداد دہشت گردی سے متعلق تعاون کو نمایاں کرتا ہے اور امریکا کی انسداد دہشت گردی پالیسی اور عالمی سطح پر کیے گئے اقدامات سے متعلق اضافی معلومات فراہم کرتا ہے۔"

اسی طرح سے متحدہ عرب امارات میں مالیاتی معلومات کی اکائی نے اگست 2019ء میں ایک اعلامیے میں بتایا ہے کہ اس نے سعودی عرب میں مالی امور کی تحقیق کی انتظامیہ کے ساتھ ایک مفاہمتی یادداشت پر دستخط کیے ہیں۔ اس اقدام کا مقصد منی لانڈرنگ اور دہشت گردی کی مالیہ فراہمی کے انسداد کی پالیسیوں کو مضبوط اور جدید تر بنانا ہے۔

## مزید دیکھیے
* انسداد دہشت گردی عدالت

## حوالہ جات

زمرہ:دہشت گردی
زمرہ:سلامتی
زمرہ:ضد دہشتگردی
زمرہ:عسکری مصافیات
زمرہ:عمومی سلامتی
زمرہ:قومی سلامتی
زمرہ:نفاذ قانون
زمرہ:ویکی ڈیٹا سے مطابقت رکھنے والی مختصر تفصیل
آئین جاپان

**آئین جاپان** جاپان کا بنیادی قانون ہے۔ جاپان میں دستور کا نفاذ 3 مئی 1947ء کو ہوا تھا۔ جاپان میں جنگ کے بعد یہ نیا دستور تھا۔

آئین جاپان ملک کو پارلیمانی نظام فراہم کرتا ہے اور متعین بنیادی حقوق کو ضروری قرار دیتا ہے۔ آئین کے مطابق شہنشاہ جاپان ریاست کی علامت ہے اور وہ عوام کے اتحاد کا واحد ذریعہ بھی ہے۔ جاپان کا بادشاہ عوام کی آزادی کو یقینی بناتا ہے۔ جاپان کے دستور کو مابعد جنگ دستور بھی کہا جاتا ہے۔ اس کا ایک نام دستور امن بھی ہے اور اسے دوسری جنگ عظیم کے دوران میں تحریر کیا گیا تھا۔  ۔ منظوری اور نفاذ سے قبل جاپانی اسکالروں اور ماہرین سے اس پر نظر ثانی کی اور اس میں ضروری ترامیم کیں۔ اس آئین نے جاپان کی گذشتہ مطلق العنان بادشاہت کو لبرل جمہوریت میں بدل دیا۔ دستور کا دفعہ 9 سب سے مشہور اور اہم دفعہ جس کی رو سے جاپان نے جنگ بندی کا اعلان کیا اور یہ ازروئے قانون جاپان میں بادشاہت کے ساتھ جمہوریت بھی رہے گی۔ جاپان کا دستور دنیا کا قدیم ترین غیر ترمیم شدہ دستور ہے۔ گذشتہ 70 برسوں میں اس میں کوئی ترمیم نہیں ہوئی ہے۔ دنیا کے دیگر ممالک کے دستوروں کا اوسط حجم 21,000 الفاظ ہے جبکہ جاپانی آئین کا حجم محض 5000 الفاظ ہے۔

## تاریخ
### میجی آئین
آئین میجی شہنشاہ میجی (1867ء-1912ء) کے دور میں سلطنت جاپان کا بنیادی قانون تھا۔ اس آئین کے مطابق سلطنت جاپان مطلق العنان بادشاہت اور آئینی بادشاہت کی ملی جلی حکومت تھی۔ اس کی بنیاد برطانوی ماڈل اور پروشیا پر تھی۔ آئین کے مطابق شہنشاہ جاپان ریاست کا سب سے بڑا لیڈر تھا۔ اس کے پاس ایک کابینہ تھی جس کا وزیر اعظم ایک کونسل کے ذریعہ منتخب ہوتا تھا۔ بادشاہ سربراہ ریاست تھا لیکن وزیر اعظم اصل سربراہ حکومت تھا۔ یہ ضروری نہیں تھا وزیر اعظم اور اس کی کابینہ منتخب ہو کر آئیں۔ 3 نومبر 1946ء کو میجی دستور میں ترامیم کی گئیں اور اسے ہی ما بعد جنگ دستور تسلیم کر لیا گیا۔ وہی دستور 3 مئی 1947ء میں نفاذ العمل ہے۔

## حوالہ جات

{موضوعات ایشیا|Constitution of|title=Constitutions of Asia}}

زمرہ:1947ء کی دستاویزیں
زمرہ:1947ء میں سیاست
زمرہ:حکومت جاپان
زمرہ:سرد جنگ کے معاہدے
زمرہ:قانون میں 1947ء
زمرہ:کامنز زمرہ جس کا ربط ویکی ڈیٹا پر ہے
زمرہ:ویکیپیڈیا مضامین مع LCCN شناخت کنندگان
زمرہ:ویکی ڈیٹا سے مختلف مختصر وضاحت
زمرہ:1947ء میں جاپان
زمرہ:امریکی ایجادات
زمرہ:آئین بلحاظ ملک
زمرہ:جاپانی قانون
زمرہ:جاپانی فرماں روائی
زمرہ:1946ء میں سیاست
زمرہ:جاپان میں 1940ء کی دہائی
زمرہ:1946ء
زمرہ:1947ء میں ایشیا
آئین میجی

**آئین سلطنت جاپان** یا سلطنت جاپان کا دستور یا غیر رسمی طور پر **آئین میجی** سلطنت جاپان کا آئین تھا جو 11 فروری 1889ء کو نافذ ہوا۔ آئین میجی 29 نومبر 1890ء تا 2 مئی 1947ء نافذ العمل رہا۔ آئین میجی کا نفاذ بحالی میجی کے بعد عمل میں آیا تھا۔ آئین میجی شہنشاہ میجی (1867ء-1912ء) کے دور میں سلطنت جاپان کا بنیادی قانون تھا۔ اس آئین کے مطابق سلطنت جاپان مطلق العنان بادشاہت اور آئینی بادشاہت کی ملی جلی حکومت تھی۔ اس کی بنیاد برطانوی ماڈل اور پروشیا پر تھی۔ آئین کے مطابق شہنشاہ جاپان ریاست کا سب سے بڑا لیڈر تھا۔ اس کے پاس ایک کابینہ تھی جس کا وزیر اعظم ایک کونسل کے ذریعہ منتخب ہوتا تھا۔ بادشاہ سربراہ ریاست تھا لیکن وزیر اعظم اصل سربراہ حکومت تھا۔ یہ ضروری نہیں تھا وزیر اعظم اور اس کی کابینہ منتخب ہو کر آئیں۔ 3 نومبر 1946ء کو میجی دستور میں ترامیم کی گئیں اور اسے ہی ما بعد جنگ دستور تسلیم کر لیا گیا۔ وہی دستور 3 مئی 1947ء میں نفاذ العمل ہے۔

آئین میجی میں مسلسل ترمیم ہوتی رہتی تھی مگر 3 نومبر 1946ء کو اس میں مکمل طور پر نظر ثانی کی گئی اور تمام تر ضروری ترامیم کے بعد اسے آئین جاپان بنا دیا گیا۔ آئین جاپان 3 مئی 1947ء سے جاپان کا دستور ہے جس میں اب تک کوئی ترمیم نہیں ہوئی ہے۔ یہ دنیا کا قدیم ترین غیر ترمیم شدہ آئین ہے۔ آئین جاپان دنیا کا سب سے مختصر دستور بھی ہے۔ اس کا کل حجم 5000 الفاظ ہے جب کہ دنیا کے دیگر آئینوں کا اوسط حجم 21000 الفاظ ہے۔

## پس منظر
1868ء میں بحالی میجی کے بعد جاپان میں آئینی بادشاہت کا رواج قائم ہوا۔ جاپان کی آئینی بادشاہت کی بنیاد مملکت پروشیا اور جرمنی سلطنت کے ماڈل پر تھی۔ اس میں شہنشاہ جاپان ایک فعال حکمران تھا اور اس کے پاس تمام آئینی ختیارات تھے یہاں تک خارجی اختیارات اوت ڈپلومیٹک عہدہ پر بھی وہی فائز تھا۔ ایک امپیریل ڈائٹ اس کا تعاون کرتا تھا۔ ڈائٹ کا کام عموما داخلی امور میں دخل اندازی کرتا تھا اور ملکی مسائل کو حل کرتا تھا۔
## حوالہ جات

زمرہ:1889ء کی دستاویزیں
زمرہ:جاپان کی قانونی تاریخ
زمرہ:قانون میں 1889ء
زمرہ:کامنز زمرہ جس کا ربط ویکی ڈیٹا پر ہے
زمرہ:جاپان کی سیاست
زمرہ:سلطنت جاپان
زمرہ:تاریخ جاپان
زمرہ:1889ء میں سیاست
زمرہ:جاپان میں انیسویں صدی
زمرہ:جاپان میں بیسویں صدی
زمرہ:آئینات
کابینہ جاپان

**کابینہ جاپان**  حکومت جاپان کی عاملہ (حکومت) اکائی ہے۔ جاپان کی کابینہ میں وزیر اعظم جاپان اور پارلیمان جاپان کے علاوہ دیگر 19 ارکان ہوتے ہیں جنھیں وزرائے ریاست کہا جاتا ہے۔ وزیر اعظم جاپان کو پارلیمان جاپان کی درخواست اور نامزدگی پر شہنشاہ جاپان منتخب کرتا ہے۔ پارلیمان وزیر اعظم کو منتخب کرتا ہے اس کے بعد وزیر اعظم دیگر ارکان کو نامزد کرتا ہے۔ کابینہ پارلیمان کو جواب دہ ہے اور پارلیمان میں تحریک عدم اعتماد کے منظور ہونے کے بعد کابینہ کو استعفی دینا لازمی ہوتا ہے۔

## نامزدگی
آئین جاپان کے مطابق پارلیمان میں وزیر اعظم کے منتخب ہونے کے بعد کابینہ کا انتخاب عمل میں آتا ہے۔ کابینہ کی اکثریت بشمول وزیر اعظم کو پارلیمان کا رکن ہونا لازمی ہے۔ کابینہ کے دستور کے مطابق کابینہ بشمول وزیر اعظم کی تعداد 14 سے تجاوز نہیں ہونی چاہیے، البتہ مخصوص ضرورتوں میں 19 ارکان ہونے کی گنجائش ہے۔ کابینہ کے عہدہ پر قائم رہتے ہوئے وزیر اعظم کے علم میں لائے بغیر ان پر کسی کا الزام عائد نہیں کیا جا سکتا ہے۔ مندرجہ ذیل حالات میں کابینہ کو استعفی دینا لازمی ہوتا ہے۔

1- اگر پارلیمان میں تحریک عدم اعتماد منظور ہو جائے یا ایوان نائندگان جاپان میں تحریک اعتماد میں شکست ملے۔ البتہ اگر 10 دنوں کے اندر ایوان ہی تحلیل ہوجائے تو استعفی منسوخ ہو جاتا ہے۔

2- عام انتخابات کے بعد استعفی ضروری ہوتا ہے گرچہ وہی وزیر اعظم اور کابینہ کے ارکان پحر سے منتخب ہوجائیں۔

3- جب وزیر اعظم کا عہدہ خالی ہو یا وزیر اعظم استعفی کی پیشکیش کر دے۔

## جاپان کی موجودہ کابینہ
درج ذیل جدول میں جاپان کے وزیر اعظم شنزو آبے کی کابینہ کی فہرست ہے۔

جاپان کے موجودہ وزیر اعظم شنزو آبے ہیں اور نائب وزیر اعظم آسو ترو ہیں جن کے پاس وزارت مالیات سمیت کئی وزارتیں ہیں۔

## حوالہ جات

زمرہ:حکومت جاپان
زمرہ:ویکی ڈیٹا سے مطابقت رکھنے والی مختصر تفصیل
زمرہ:قومی کابینہ
زمرہ:جاپان کی حکومتی وزارتیں
سماعتی آلات

تصغیر|مختلف النوع سماعتی آلات جنھیں لوگ سننے میں سہولت کے لیے دنیا کے مختلف گوشوں میں استعمال کرتے ہیں۔
**سماعتی آلات**  ان چیزوں کو کہا جاتا ہے جن سے سننے کی صلاحیت اس قدر بہتر ہوتی ہے کہ آواز ہم کلام ہونے والے کو صاف سنائی دے جو سماعت کی کمی سے دو چار ہوتا ہے۔ سماعتی آلات آلات بیش تر ممالک میں طبی آلات کے زمرے میں رکھے گئے ہیں۔ سماعتی آلات بہ طور خاص ان آلات کو کہا جاتا ہے جس میں سننے سے قاصر یا اونچا سننے والے لوگ اپنی روز مرہ کی زندگی کو معمول پر لانے کے لیے استعمال کرتے ہیں۔ اس زمرے سے وہ آلات الگ ہیں جنھیں لوگ گھر میں عوامی مقامات پر موسیقی اور اسی طرح آواز پر مشتمل پروگراموں کو یک گونہ انداز میں یا بغیر کسی اور کو متاثر کیے سنتے ہیں۔

## حکومتوں کی امداد
سماعت سے محرومی دیگر معذوریوں کی طرح ایک معذوری ہے۔ یہ آبادی کے ایک محدود حصے کو متاثر کرتی ہے۔ اس وجہ سے سماعتی آلات آسانی سے دست یاب نہیں ہوتے۔ اس کے علاوہ چونکہ بازار میں مانگ کم ہوتی ہے، اس وجہ سے اس سلسلے میں مصنوعات بنانے والی کمپنیاں ان آلات کو مہنگی قیمتوں میں بیچتے ہیں۔ اس کی وجہ سے ان آلات کو متمول افراد تو آسانی سے خرید لیتے ہیں، مگر دشواری غریب افراد کو پیش آتی ہے، جن کی حد بساط ان آلات کی متحمل نہیں ہوتی ہے۔ ایسے میں حکومتوں اور غیر سرکاری سرکاری اور امدادی تنظیموں کا کردار بہت اہم ہوتا ہے اور لوگوں کی مدد کا ایک اہم ذریعہ ہوتا ہے۔

2017ء میں حکومت ہند نے سطح غربت سے نیچے زندگی گذارنے والے معمر افراد کے لیے ایک نئی اسکیم کا اعلان کیا۔ اس کا نام ’’نیشنل پالیسی فار سینئر سٹیزنس‘‘ کا نام دیا گیا۔ اس کے تحت معمر افراد کو بہتر خدمات فراہم کرنے کی گنجائش رکھی گئی ہے۔ دیگر سہولتوں کے ساتھ ساتھ اس پالیسی کے تحت پہیہ دار کرسی، سماعتی آلات اور سہارے کے لیے لکڑی فراہم کرنے کی گنجائش رکھی گئی ہے۔

## مزید دیکھیے
* سماعت

## حوالہ جات

زمرہ:اذنیات
زمرہ:کامنز زمرہ جس کا ربط ویکی ڈیٹا پر ہے
زمرہ:ویکی ڈیٹا سے مختلف مختصر وضاحت
زمرہ:سمعیات
یکساں ملازمت کے لیے یکساں اجرت

**یکساں ملازمت کے لیے یکساں اجرت**  مزدوروں کے حقوق کا ایک تصور ہے کہ ان افراد کو ایک جیسی اجرت ملنا چاہیے جو ایک جیسے کاموں کو انجام دیتے ہیں۔ یہ سب سے زیادہ جنسی امتیازات کے ضمن میں مستعمل ہے، بالخصوص جنس پر مبنی اجرت کی خلاء کے معاملے میں۔ یکساں اجرت یا مساوی اجرت سبھی ادائیگیوں اور فوائد پر مشتمل ہے، جس میں بنیادی اجرت، غیر تنخواہی ادائیگی، بونس اور بھتے شامل ہیں۔ کچھ ملکوں میں یہ کام دیگر ملکوں کے مقابلے کافی پہلے نافذ العمل ہو چکا ہے۔ جب سے ریاستہائے متحدہ امریکا میں جان ایف کینیڈی نے 1963ء کے یکساں اجرت قانون پر دستخط کیے ہیں، تب سے یہ ریاستہائے متحدہ میں غیر قانونی ہے کہ ایک عہدے پر بر سر خدمت مرد اور عورت کو دو غیر مساوی اور جدا گانہ اجرتیں دی جائیں۔

## بر صغیر میں خواتین کی کام کی جگہ پر ضروریات
پاکستان کے اردو روزنامہ جسارت کے مطابق کام کی جگہ پر عورتوں کی جملہ ضروریات، بشمول یکساں اجرت اس طرح ہیں: "ناکافی طبی اور دیگر رخصتوں کی سہولت (خواتین کے لیے مخصوص) بھی ایک اہم اور غور طلب مسائل میں سے ہیں۔حکمران قانون دانوں کو چاہیے کہ وہ ایک جامع قانون سازی کریں اور اس پر عمل درآمد بھی کروائیں جس کے ذریعے خواتین اپنی تعلیم اور صلاحیتوں کو بروئے کار لاتے ہوئے معاشی اور سماجی ترقی میں حصہ لے سکیں۔ اپنی بنیادی ضروریات کے حصول کو ممکن بنایا جاسکے... خواتین اور مرد کام کرنے والوں کا جنسی امتیاز ختم کیا جائے، مالکان کو چاہیے کہ وہ اپنی خاتون ملازمین کی حوصلہ افزائی کریں، انھیں مراعات فراہم کریں اور انھیں جنسی تشدد، ہراساںی کرنے جیسے مسائل سے تحفظ فراہم کریں... ملازمت پیشہ خواتین کو مواقع فراہم کرے کہ معاشی زندگی میں مردوں کے شانہ بشانہ چل کر اپنا معاشرے میں مقام پیدا کرسکے۔خواتین میں بڑھتے ہوئے ملازمت کے رجحان سے بینکنگ سیکٹر، انفارمیشن ٹیکنالوجی و دیگر پبلک سیکٹر میں خواتین کی تعداد میں آئے دن اضافہ ہورہا ہے۔ ہمیں یہ سمجھنے کی ضرورت ہے کہ جہاں پر کوئی ذمے داری خواتین کو دی جاتی ہے تو وہ خود کو اہل منوانے کے لیے تمام تر صلاحیتوں کو بروئے کار لاتی ہیں۔مغربی ممالک میں یہ کوشش کی گئی کہ خواتین ملازمین کے مسائل کو قانون کے تحت حل کیا جائے۔ ان کے اقدامات اس لحاظ سے بہتر ہیں اس کے باوجود وہ مرد و عورت ملازمین کو برابر سمجھتے ہیں۔ مگر عورت کو مرد کے مقابلے میں بیالیس فی صد کم تنخواہ دی جاتی ہے۔آج کے دور میں خواتین مردوں کے مقابلے میں زیادہ تعلیم یافتہ ہیں مگر جہاں خواتین کی خود مختاری یا اخیارات کی بات کی جاتی ہے وہاں مردوں کو اس سے زیادہ ترجیح دی جاتی ہے جب کہ خواتین کی اہمیت دینے کی زیادہ ضرورت ہے۔ملازمت پیشہ خواتین ملازمین کے حقوق کی آگاہی کے لیے ذرائع ابلاغ کو مہم شروع کرنی چاہیے۔ایک کمیٹی بنادی جائے جو شکایت کو خفیہ رکھے اور خواتین سے متعلق شکایات کو دور کیا جائے۔" اس سے پتہ چلتا ہے کہ دیگر مسائل کے ساتھ ساتھ اجرت کا مساوی نہ ہونا بھی بر صغیر ایک اہم مسئلہ ہے۔

## مزید دیکھیے
* جنسی امتیاز

## حوالہ جات

زمرہ:انسانی حقوق بلحاظ قضیہ
زمرہ:جنسی تعصب
زمرہ:معاشیات عوام
زمرہ:تنظیمی نفسیات
گربخش سنگھ فرینک

گربخش سنگھ فرینک ایک پنجابی مفکر، ادیب اور بنیادی طور پر روسی ادبی تخلیقات کے مترجم ہیں۔ انھوں نے تین ناموں : گروبخش، گربخش سنگھ، گربخش سنگھ فرینک، سے تراجم کیے ہیں۔
## مناصب
لکچرار پنجابی - جی ایم این کالج، انبالہ چھاؤنی
 
لکچرار پنجابی - ڈی اے وی کالج، ابوہر (1958–1963)
 
پریس اور پبلیسٹی - افسر سووئت اطلاع ڈیپارٹمنٹ، نوی دلی (1963–1969)

اڈیٹر پنجابی ڈیپارٹمنٹ پررفتار پرکاشن ، ماسکو (1969–1976)

لکچرار پنجابی ڈیپارٹمنٹ گورُ ناناک یونیورسٹی، امرتسر(1976–1979)

ریڈر(1979–1987)
 
پروفیسر(1987–1995 رٹائرڈ)
## کتابیں
کوش-روسی پنجابی لغت 1979

سمپادن-پنجابی کہانی- سزریاں پیڑاں 1998
 
سہِ-سمپادن- سبھیاچار درپن -کرنیل سنگھ تھند 1985

## تراجم
مترجم کے طور پر گربخش فرینک نے بہت منتخب اور محنت سے کام کیا ہے ۔ انھوں نے لیو تالستائی، اینتون چیخوف، میکسم گورکی، بورس پولیووئی، چنگیز اعتماتوف، ویرا پنووا، رسول حمزاتوف اور و۔ برودوو جیسے روسی/سوویتادیبوں اور مہاتما گاندھی، جواہر لال نہرو، عابد حسین جیسے بھارتی ادیبوں کی تخلیقات کا ترجم کیے ہیں۔
*[[میرا داغستان]]* (1975 رسول حمزاتوف کی روسی کتاب *Мой Дагестан* سے)
*بھارتی نکی کہانی* (ہندی سے ترجمہ، ادبی اکادمی دہلی کی طرف سے ترجمہ-انعام حاصل)
*بزدل* (امرے سرکدی کا ہنگیریائی ناول، 1997)
* *الوداع گلساری!*(پرگتی پرکاشن، ماسکو 1976)
*اصلی انسان دی کہانی* (پررفتار پرکاشن، ماسکو 1977)
*کہانیاں تے چھوٹے ناول* (ٹالسٹائے کی تخلیقات روسی سے ، پرگتی پرکاشن، ماسکو 1977)
*گورکی دیاں کہانیاں*
*سیریوزا* – (1970 ترجمہ ویرا پنووادا کے ناول ) *روشنیاں* (روسی کہانیاں)
*نکھریا دن* (سوویت کہانیاں)
*گرو نانک* (لیکھ مجموعہ)
*سوشلزم : یوٹوپیائی اتے سائنسی* - ف۔ اینگلز(1963)
*جدید ویلے وچ بھارتی فلسفہ* - و۔ بورودوو
*بچیاں لئی لینن (1971 روسی کہانیاں)*
*اجرت نظام (1971 ایف اینجلج)*
*کہانیاں (1972,1988 چوکھوو)*
*سوشولزم تے جنگ(1973 وی آئی لینن)*
*ساہت بارے (1974 وی آئی لینن)*
*کمیونسٹ پارٹی دا مینپھیسٹو(1976 مارکس تے نجلس )*
*چونویاں کہانیاں (1977 ترجمہ فارسی میکسم گورکی)*
*ادھنک سمے وچ بھارتی فلسفہ (1986 بورودوو)*
*انسان دا جم (1989 میکسم گورکی)*
*پھلاشپھی کی اے؟ (1989)*
*ہونی توں بلوان (1990 گالینا دجوبینکو)*
*چونویاں کرتاں (1990 وی آئی لینن)*
*سماج سائنس پرویسکا سینچی-1 (1990)*
*سماج وگیانن پرویسکا سینچی-2 (1990)*
*بھارت دا قومی سبھیاچار (1992 عابد حسین کی انگریزی پستک- نیشنل کلچر آف انڈیا)*
*جدوجہد دے سال (1993 چونویاں کرتاں پنڈت جواہر لال نہرو)*
*مہاتما گاندھی دے وچار (1995 آر کے پربھو تے یو آر راؤ )*
*ایتھلیٹکس وچ سونے دا تگماں کویں حاصل کریئے (1997 ایرک پربھاکر)*

## اعزازات

کنوینر - لوک لکھاری سبھا، امرتسر
پردھان پنجابی راٹرج کوارپوریٹو سپریڈینٹ لدھیانہ (1985 سے)

## حوالہ جات
پارلیمان جاپان

**پارلیمان جاپان**  دو ایوانی پارلیمان ہے جسے مقننہ کا درجہ حاصل ہے۔ اس میں ایک ایوان زیریں ہے جسے ایوان نمائندگان کہا جاتا ہے۔ دوسری ایوان بالا ہے جسے ہاوس آف کونسلرز کہتے ہیں۔ دونوں ایوانوں کے ارکان انتخابات کے ذریعے منتخب ہو کر آتے ہیں۔ قوانین سازی کے علاوہ پارلیمان جاپان وزیر اعظم کا بھی انتخاب کرتا ہے۔ 1889ء میں آئین میجی کے نافذ ہونے کے بعد پہلی مرتبہ پارلیمان کا تصور پیش کیا گیا تھا اور شاہی دربار میں اسے منظور کر لیا گیا تھا۔ لہذا آئین میجی کی منظوری کے ساتھ پارلیمان کو منظور کر لیا گیا تھا۔ پارلیمان کی موجودہ شکل 1947ء میں ما بعد از جنگ منظور شدہ آئین جاپان کے مطابق ہے جسے ریاستی اختیارات کی سب سے مضبوط اکائی مانا جاتا ہے۔ پارلیمان کی عمارت چییودا، ٹوکیو میں واقع ہے۔

## تاریخ
پارلیمان جاپان پہلی دفعہ آئین میجی میں متعارف کرایا گیا تھا جو 1889ء تا 1947ء تک نافذ رہا۔ میجی کا دستور 11 فروری 1889ء کو منظور کیا گیا تھا اور امپیریل پارلیمان کا پہلا اجلاس 29 نومبر 1890ء کو منعقد ہوا اور اسی دن آئین کا پورا مسودہ نافذ ہوا۔ 1890ء کا وہ اجلاس سیاسی تنازعات اور کشیدگی کی یادگار ہے۔ اس وقت کے وزیر اعظم جاپان جنرل یامگتا اریتومو تھے جو ملٹری فنڈنگ کے معاملہ پر عاملہ کے جھگڑ پڑے تھے۔ اس وقت فوج کی مخالفت شباب پر تھی اور فوج مالدار ملک، مضبوط فوج کا نعرہ دے رہی تھی۔ انھوں نے بہترین بنیادی ڈھانچے اور کم ٹیکس پر زور دیا اور فوجی خراجات کم کرنے کی ہداہت دی۔ انھی تنازعات کی وجہ سے عوام سیاست دانوں سے بد ظن ہو گئی اور انھیں اچھی نگاہوں سے نہیں دیکھا جاتا تھا۔

## خصوصیات
پارلیمان کے دونوں ایوان عوام کے ذریعے منتخب ہوتے ہیں۔ مگر دونوں کا طریقہ انتخاب جدا ہوتا ہے اور تعداد بھی مختلف ہوتی ہے۔ رائے دہندگان کو دو ووٹ دینے کی درخواست کی جاتی ہے۔ ایک ووٹ امیدوار کو اور دوسرا ووٹ پارٹی کو۔ پاجان کا کوئی بھی شہری جس کی عمر 18 سال سے کم نہ ہو ووٹ دے سکتا ہے۔ 2016ء سے قبل ووٹ دینے کی عمر 20 سال تھی۔

## پارلیمان جاپان کے اجلاسوں کی فہرست

## حوالہ جات

زمرہ:دوایوانی مقننہ
زمرہ:قومی مقننہ
زمرہ:کامنز زمرہ جس کا ربط ویکی ڈیٹا پر ہے
زمرہ:ویکی ڈیٹا سے مطابقت رکھنے والی مختصر تفصیل
ایوان نمائندگان (جاپان)

**ایوان نمائندگان **  جاپان کی پارلیمان کا ایوان زیریں ہے۔ جاپان پارلیمان کا ایوان بالا ہاوس آف کونسلرز کہلاتا ہے۔ ایوان نمائندگان 465 ارکان پر مشتمل ہے اور وہ 4 سال کی مدت کے لیے منتخب ہوتے ہیں۔ 176 ارکان 11 کثیر رکنی انتخابی حلقوں سے بذریعہ متناسب نمائندگی ووٹ منتخب ہوتے ہیں جبکہ 289 ارکان یک رکنی انتخابی حلقوں سے منتخب ہوتے ہیں۔ اکثریت ثابت کرنے لیے 233 نشستیں درکار ہیں۔

ایوان نمائندگان یا ایوان زیریں ایوان بالا سے زیادہ با اختیار اور طاقت ور ہے۔ یہ ایوان بالا کے ویٹو کو دو تہائی اکثریت کی منظوری کے ساتھ کالعدم کرنے کا اختیار رکھتا ہے۔ ایوان زیریں کا صدر نشین وزیر اعظم جاپان ہوتا ہے۔ موجودہ وزیر اعظم شنزو آبے ہیں۔

## ایوان بالا اور ایوان زیریں میں فرق
ایوان نمائندگان کے پاس کئی ایسے اختیارات ہیں جو ایوان کونسلرز کے پاس نہیں ہیں۔ مثال کے طور پر اگر ایوان زیریں میں کوئی بل منظور ہوا اور ایوان بالا نے اس بل کو نا منظور کر دیا تو ایوان زیریں (ایوان نمائندگان) دو تہائی اکثریت کی منظوری کے ساتھ ایوان بالا (ایوان کونسلرز) کے فیصلے کو کالعدم کر سکتا ہے۔ البتہ معاہدہ، بجٹ اور وزیر اعظم کے انتخاب میں ایوان بالا ایوان زیریں کے فیصلہ کو موخر کر سکتا ہے مگر منسوخ نہیں کر سکتا ہے۔ اس لحاظ سے ایوان نمائندگان ایوان کونسلرز کے مقابلے میں زیادہ با اختیار تسلیم کیا جاتا ہے۔ ایوان زیریں کے ارکان 4 برس کے لیے منتخب ہوتے جبکہ ایوانا بالا کے ارکان 6 سال کے لیے منتخب ہوتے ہیں۔ ایوان زیریں کو وزیر اعظم تحلیل کر سکتا ہے۔ تحریک عدم اعتماد کی صورت میں بھی ایوان زیریں تحلیل ہو جاتا ہے جبکہ ایوان بالا کبھی تحلیل نہیں ہوتا ہے۔ اس طرح ایوان نمائندگان زیادہ حساس اور عوام سے قریب ہوتا ہے۔

گرچہ ایوان زیریں کے ارکان 4 سال کے لیے منتخب ہوتے ہیں مگر جاپان میں قبل از وقت اتنخابات عام بات ہے۔ ارکان پارلیمان کی اوسط میعاد اب تک 3 سال رہی ہے۔
## حوالہ جات

زمرہ:چھوٹے پیغام خانوں کا استعمال کرنے والے مضامین
زمرہ:حکومت جاپان
زمرہ:قومی ایوان زیریں
راجا بھارا مل

**راجا بھارا مَل** یا **راجا بِہارِی مَل**، **بِہار مَل**، **بَھرمَل**، **بھاگ مَل** (پیدائش: 1498ء– وفات: 27 جنوری 1574ء) ریاست آمیر کا راجا تھا جسے آج جے پور کہا جاتا ہے۔ راجا بھارا مل کی وجہ شہرت اُس کی بیٹی مریم الزمانی المعروف بہ جودھا بائی ہے جس کی شادی مغل شہنشاہ جلال الدین اکبر سے ہوئی تھی۔ اِس شادی سے مسلم ہندو تعلقات میں بہتری دیکھنے میں آئی اور مغلیہ سلطنت کا ولی عہد نورالدین جہانگیر کی پیدائش بھی جودھا بائی سے ہوئی تھی۔راجا بھارا مَل پہلا راجپوت حکمران تھا جو جلال الدین اکبر کے دربار سے وابستہ ہوا، حالانکہ اِس سے قبل کوئی ہندو یا راجپوت حکمران مسلم حکمرانوں سے تعلقات یا دربار سے وابستگی اختیار نہیں کرتا تھا۔

## سوانح
### خاندان اور ابتدائی حالات
راجا بہارا مل کی پیدائش 1498ء میں آمیر میں ہوئی۔ اُس کا باپ پرتھوی راج سنگھ اول ریاستِ آمیر کا حکمران تھا۔ راجا بہارا مل کی ماں راٹھور خاندان سے تھی جس کا نام رانی اَپُوروَا دیوی تھا۔ وہ بیکانیر کے راؤ رانا لنکارن کی بیٹی تھی۔

## عہد حکومت
4 نومبر 1527ء کو پرتھوی راج سنگھ اول فوت ہوا تو اُس کا بڑا لڑکا پورن مل ریاست آمیر کا حکمران بن بیٹھا۔ 19 جنوری 1534ء کو مندرَیل کے مقام پر وہ نصیر الدین ہمایوں کی حمایت میں بیانہ کے قلعہ کی فتح کے دوران میں قتل ہوا۔ پورن مل کا نو عمر بیٹا سوجامل تھا جو نو عمری کے سبب تخت نشیں نہیں کیا گیا بلکہ پورن مل کا بڑا بھائی بھیم سنگھ ریاست آمیر کا حکمران بن گیا۔ 22 جولائی 1537ء کو بھیم سنگھ کا انتقال ہو گیا تو رتن سنگھ تخت نشین ہوا۔ 15 مئی 1548ء کو رتن سنگھ اپنے بھائی اسکران کے ہاتھوں قتل ہوا۔ اسکران حکمران تو بن گیا مگر ریاست آمیر کے امرا اُس سے بدظن ہو گئے اور یکم جون 1548ء کو اسکران کو تخت سے اُتار کر بہارا مَل کو راجا بنا دیا۔
### [[نصیر الدین ہمایوں|ہمایوں]] کے عہد میں
مغل شہنشاہ نصیر الدین ہمایوں کے اِنتقال کے بعد ہر طرف شر انگیزی شروع ہو گئی تھی اور شیر شاہ سوری کے غلام حاجی خاں نے شورش برپا کردی اور اُس نے مجنوں خاں قاقشال کی جاگیر نارنول کا محاصرہ کر لیا تھا۔ اُس زمانے میں راجا بہارا مَل مجنوں خاں قاقشال کا شریک ہو گیا اور خوش اِخلاقی کی وجہ سے درمیان میں پڑ گیا اور صلح کے ذریعے قلعہ پر قبضہ کرکے مجنوں خاں کو عزت کے ساتھ رخصت کر دیا۔
### [[جلال الدین اکبر|شہنشاہ اکبر]] کے عہد میں
* مزید پڑھیں: **[[پانی پت کی دوسری لڑائی]]**، **[[ہیمو]]**
1556ء میں جب پانی پت کی دوسری لڑائی میں ہیمو قتل ہو گیا تو جلال الدین اکبر کی شہرت ہندوستان کی دوسری ریاستوں میں پھیل گئی تو مجنوں خاں قاقشال نے راجا بہارا مَل کو دربارِ شاہی میں طلبی کا فرمان بھیجا۔ راجا نے حکم کی تعمیل کی اور 1556ء میں دربارِ شاہی میں حاضر ہوا۔ 1562ء میں جب جلال الدین اکبر خواجہ معین الدین چشتی اجمیری کی درگاہ پر حاضری کے لیے اجمیر گیا تو وہاں سے واپسی پر اُس کی ملاقات راجا بھارا مَل سے ہوئی اور راجا نے اپنی بیٹی مریم الزمانی المعروف بہ جودھا بائی مغل شہنشاہ کے عقد میں دینے کی اِجازت طلب کی جس پر جلال الدین اکبر نے اُس کی درخواست کو قبول کرتے ہوئے جودھا بائی سے سانبھر کے مقام پر 6 فروری 1562ء کو اپنے عقد میں لیتے ہوئے ملکہ کے عہدہ پر فائز کر دیا۔
## وفات
27 جنوری 1574ء کو راجا بھارا مَل نے قلعہ آگرہ میں وفات پائی اور اُسے قلعہ آمیر میں دفن کیا گیا۔

## حوالہ جات

زمرہ:1491ء کی پیدائشیں
زمرہ:1574ء کی وفیات
زمرہ:جے پور کے مہاراجا
زمرہ:ضلع جے پور کی شخصیات
زمرہ:ویکی ڈیٹا سے مختلف مختصر وضاحت
جاپان کی سیاست

[تصغیر| [توکیو میں پارلیمان جاپان کی عمارت]]

**جاپان کی سیاست** دو ایوانی پارلیمانی نظام پر مشتمل ہے اور حکومت کی نوعیت آئینی بادشاہت ہے جس میں شہنشاہ جاپان سربراہ ریاست ہوتا ہے جبکہ وزیر اعظم جاپان سربراہ حکومت اور صدر کابینہ ہوتا ہے۔ کابینہ عاملہ کی ذمہ دار ہوتی ہے۔ پارلیمان جاپان ایوان نمائندگان (جاپان) اور ایوان کونسلرز (جاپان) پر مشتمل ہے۔ مقننہ سے سارے اختیارات ایوان میں ہیں مستعمل ہیں۔ عدلیہ کا سارا اختیار جاپانی عدالت عظمی میں استعمل ہوتا ہے۔ جاپان کی بادشاہت آئین جاپان کے ذریعے جاپانی قوم کی فلاح وبہبود کے لیے کام کرتی ہے۔ جاپان میں سول قانون کی حکومت ہے جہاں ملکی سطح پر آئینی بادشاہت کا نظام ہے۔

2018ء میں اکنامسٹ انٹیلیجنس یونٹ نے جاپان کو اشاریہ جمہوریت کے زمرے میں رکھا تھا۔

## حکومت
آئین جاپان شہنشاہ جاپان کو ریاست کی علامت قرار دیتا ہے اور وہ عوام کے مابین اتحاد کا علم بردار ہے۔ شہنشاہ جاپان محض تقریبات کی حد تک شہنشاہ ہے۔ اس کے پاس کوئی سیاسی اختیار نہیں ہے۔ تمام تر سیاسی اور حکومتی اختیارات وزیر اعظم اور کابینہ جاپان کے پاس ہوتے ہیں جو پارلیمان جاپان کے منتخب ارکان ہوتے ہیں۔

## سیاسی جماعتیں اور انتخابات
جاپان میں متعدد سیاسی جماعتیں ہیں۔ 1955ء سے ہی جاپان کی سیاست پر ایل ڈی پی کا قبضہ ہے اور ڈی پی جے حزب مخالف سیاسی جماعت ہے۔ جاپان میں متعدد سیاسی پارٹیوں کے ہونے کے باوجود دیگر جماعتوں کو یکسر نطر انداز کیا جاتا ہے۔ جاپان کے زیادہ تر وزرائے اعظم ایل ڈی پی کے ہی منتخب ہوتے ہیں۔ جاپان کی بڑی سیاسی جاعتوں میں لبرل ڈیموکریٹک پارٹی (ایل ڈی پی)، کومیٹو (این کے پی)، کانسٹی ٹیوشنل ڈیموکریٹک پارٹی آف جاپان (سی ڈی پی)، جاپانیز کمیونسٹ پارٹی (جے سی پی)، سوشل ڈیموکریٹک پارٹی (ایس ڈی پی) ہیں۔

## خارجہ تعلقات
جاپان اقوام متحدہ کا رکن ہے اور اس کے پاس اقوام متحدہ سلامتی کونسل کی مستقل رکنیت نہیں ہے۔ مشرقی ایشیا میں جاپان اہم رول ادا کرتا ہے۔

## حوالہ جات

جاپان کی سیاست
زمرہ:ویکی ڈیٹا سے مطابقت رکھنے والی مختصر تفصیل
چندر شیکھر آزاد

**چندر شیکھر آزاد** ، ()، پیدائش: 23 جولائی، 1906ء - وفات: 27 فروری، 1931ء) ہندوستان کے مشہور انقلابی اور تحریک آزادی ہند کے كاركن تھے۔ وہ کاکوری ڈکیتی میں رام پرساد بسمل کے ساتھ شامل تھے۔

## حالات زندگی
چندر شیکھر آزاد 23 جولائی، 1906ء کو موضع پھلورہ، جھابوا ضلع، مدھیہ پردیش، برطانوی ہندوستان میں پیدا ہوئے۔ ان کے باپ دادا ابتدا سے موضع بدرکا ضلع اناؤ، اترپردیش کے باشندے تھے۔ بنارس سنسکرت کالج اور بعد ازاں کاشی ودیا پٹھ کے طالبِ علم رہے۔ 1921ء کی تحریک عدم تعاون میں شریک ہوئے۔ انھیں 15 برس کی عمر میں گرفتار کر لیا گیا اور بید کی 15 ضربوں کی زا دی گئی۔ رہا ہونے پر انھیں کمسن مجاہد کے نام سے خوش آمدید کہا گیا۔ 1922ء میں ہندوستانی انقلابی پارٹی میں شامل ہوئے۔ سوشلسٹ ریپلکن فوج کے رکن تھے۔انھوں نے متعدد انقلابی معرکوں میں حصہ لیا جن جن میں کاکوری میل ڈکیتی کا واقعہ بہت مشہور ہوا۔ اس واقعہ کے بعد پولیس نے انھیں مفرور قرار دے دیا۔ پولیس ان کی ٹوہ میں لگ گئی۔ ان کی گرفتاری کے لیے بیس ہزار روپیہ کے انعام کا اعلان کیا گیا۔ کئی سال تک روپوش رہے۔ 8 ستمبر 1928ء کو دہلی میں انقلابی پارٹی کے ایک اجلاس میں شریک ہوئے۔ ان کو ہندوستان کی سوشلسٹ ریپبلکن ایسوسی ایشن کے ملٹری ڈویژن کا کمانڈر مقرر کیا گیا۔ لالہ لاجپت رائے کی موت کا انتقام لینے کی غرض سے انھوں نے لاہور میں مشہور انقلابی بھگت سنگھ اور شیو رام راج گرو کے تعاون سے برطانوی پولیس سپریٹنڈنٹ جے اے اسکاٹ کو قتل کرنے کی سازش منظم کی۔ اسکاٹ بچ گیا، لیکن اسسٹنٹ سپریٹنڈنٹ پولیس جے پی سانڈر ہلاک ہو گیا۔ انھوں نے 18 اپریل 1929ء کو دہلی مرکزی قانون ساز اسمبلی میں بم اور اشتہار پھینکنے کا منصوبہ بنایا۔ تقریباً دو سال وہ پولیس کی گرفتاری سے بچنے میں کامیاب رہے۔ ایک ساتھی کی غداری کی وجہ سے 27 فروری 1931ء کو الہٰ آباد کے الفریڈ پارک میں پولیس نے انھیں گھیر لیا۔ انھوں نے دونوں ہاتھوں میں پستول لیے ہوئے ایک بڑی پولیس پارٹی کا تن تنہا ڈٹ کر مقابلہ کیا، پولیس کے کئی سپاہیوں اور برطانوی پولیس سپریٹنڈنٹ ناٹ پادر اور ہندوستانی پولیس آفیسر بشیشور سنھ کو ہلاک کر دیا۔ پولیس مقابلے میں ایک بازو اور پاؤں گولیوں سے چھلنی ہو جانے کے بعد وہ ہلاک ہو گئے۔

## مزید دیکھیے
* رام پرساد بسمل
* کاکوری ڈکیتی

## حوالہ جات

زمرہ:1906ء کی پیدائشیں
زمرہ:1931ء کی وفیات
زمرہ:آزادی ہند کی انقلابی تحریک
زمرہ:بھارتی انقلابی
زمرہ:بھارتی قوم پرست
زمرہ:جھانسی کی شخصیات
زمرہ:اتر پردیش سے آزادی ہند کے فعالیت پسند
زمرہ:ضلع علی راج پور کی شخصیات
زمرہ:بھارتی اشتراکیت پسند
زمرہ:ہندوستان سوشلسٹ ریپبلکن ایسوسی ایشن
زمرہ:کامنز زمرہ جس کا ربط ویکی ڈیٹا پر ہے
زمرہ:آزادی ہند کے فعالیت پسند
زمرہ:ویکی ڈیٹا سے مختلف مختصر وضاحت
زمرہ:1931ء میں خودکشی
زمرہ:بھارت میں آتشیں اسلحہ سے خودکشیاں
زمرہ:انقلابی
زمرہ:الٰہ آباد کی شخصیات
ڈچ انکل

**ڈچ انکل**  انگریزی زبان میں مستعمل غیر رسمی اصطلاح ہے۔ یہ اس شخص کے لیے مستعمل ہے جو بے لاگ، ترش رویانہ یا سخت گویانہ تبصرے دیتا ہے اور تنقید کرتا ہے تاکہ کسی اصلاح، حوصلہ افزائی یا ڈانٹ ڈپٹ ہو سکے۔ اس طرح سے "ڈچ انکل" کی اصطلاح عام طور انگریزی میں مستعمل لفظ اَوَنْکْیُولَر یا انکل جیسے کی الٹ ہے، جو نرم گفتار اور لوگوں کے کام آسان کرنے دینے والوں کے لیے مستعمل ہوتا ہے۔

## استعمال
O جولائی 2009ء میں *پبلک ہیلتھ الرٹ* نے جریدے کی چوتھی جلد کا ساتواں شمارہ شائع کیا تھا۔ اس کے بیانر کے مطابق شمارے کا مقصد دیر پا بیماری کی تحقیق کرنا تھا۔ اس شمارے میں کلیدی کہانی اسکاٹ فارسگرین کی جانب سے لکھی گئی تھی، جنھوں نے ڈاکٹر گارتھ نیکولسن کا انٹرویو لیا، جو ٹیکساس یونیورسٹی، ہوسٹن میں پروفیسر اور بے لور کالج آف میڈیسن کے تربیت کار بتائے گئے ہیں۔ انٹرویو کے دوران ڈاکٹر نیکولسن کا یہ اقتباس لکھا گیا:

O ٹائم رسالے نے ایک خبر کی روداد یکم دسمبر 1947ء کو شائع کی جو رضاکارانہ صحت کی بیمہ سے متعلق ہے۔ اس مضمون کا عنوان “Medicine: Dutch-Uncle Talk” یا "دوا: ڈچ انکل کی گفتگو" تھا۔ اس کا شروعاتی پیرا اس طرح تھا:

اوپر دی گئی دونوں مثالیں اگر چیکہ شععبہ طب سے متعلق ہو سکتی ہیں، مگر یہ کوئی قاعدہ کلیہ نہیں کہ استعمال صرف طب پر ہو۔ یہ کسی بھی شعبہ حیات سے متعلق بات پر جڑا ہو سکتا ہے۔ اوپر کی مثالوں میں جن تقریروں کا حوالہ ہے، ان میں مقررین کی گہری سوچ، تاسف اور کچھ نیا اور جدید ترین کرنے کی چاہ مخفی ہے۔ ان میں زبر و توبیخ یا ڈانٹ ڈپٹ کا پہلو بھی اگر چیکہ نمایاں ہو سکتا ہے۔ مگر یہ گوش مالی تا تنبیہ بہتر اور خوش اطواری کے لیے ہے۔ ڈچ انکل کا مقصد ہی خوش نما تبدیلی اور بہتری کو بہ روئے کار لانا ہے۔

## مزید دیکھیے
* ڈچ زبان
* انسانی رشتے

## حوالہ جات

زمرہ:انگریزی جملے
زمرہ:ویکی ڈیٹا سے مطابقت رکھنے والی مختصر تفصیل
عبد المصطفٰی

اس سے مراد یہ عنوان ہو سکتے ہیں
* عبدالمصطفی الازہری
* عبد المصطفٰی اعظمی
علی حسن چشتی

**علی حسن چشتی** پنڈی بھٹیاں ضلع حافظ آباد کے ایک مشہور و معرو ف محلہ ، محلہ حسن پورہ میں یکم جنوری 1994ء کو پیدا ہوئے ۔

آپ ایک مذہبی میں  گھرانہ میں پیدا ہوئے۔ آپ کے دادا جان حافظ غلام محمد (قوم جنجوعہ)اور والدِ گرامی  محمد یعقوب سابقہ امام مسجد کوٹ حسین پنڈی بھٹیاں کے سب سے چھوٹے بیٹے ہیں۔ 

زمرہ:ساحر تخلیق مضمون کے ذریعہ تحریر شدہ مضامین
تیز رفتاری

**تیز رفتاری**  ایسی کیفیت ہوتی ہے جس میں انجن کو یا تو اتنا چلایا جاتا ہے یا چلنے پر مجبور کیا جاتا ہے جو اسی ڈیزائن کردہ حد سے زیادہ ہو۔ کسی انجن کو بہت جلانے کے نتائج انجن کی قسم اور نمونے کے حساب سے مختلف ہو سکتے ہیں اور یہ کئی اور عوامل پر منحصر ہے۔ ان میں سب سے اہم یہ ہے کہ تیز رفتاری کی کیفیت کتنی زیادہ دیر تک رکھی گئی اور اس سے رفتار کس قدر بڑھی یے۔ کچھ انجن اس قدر نازک ہوتے ہیں کہ کچھ دیر کی تیز رفتاری بڑی حد تک انجن کی زندگی کم کر سکتی ہے یا خطر ناک حد تک ناکارہ بنا سکتی ہے۔ انجن کی رفتار عام طور اس بات سے پیمائش کی جاتی ہے ایک منٹ میں پہیا کتنی بار گھومتا ہے۔

## عالمی سطح پر تشویش
تیز رفتاری کئی وجوہ سے سماج، سماجی علوم کے ماہرین، ماہرین تعلیم اور ان سب سے بڑھ کر حکومتوں کے لیے باعث تشویش ہے۔ حالانکہ نجی طور پر یہ کسی گاڑی ہی کو ناکارہ بنا سکتی ہے یا لمبے عرصے میں گاڑی ہی کو ناکارہ بنا سکتی ہے، مگر یہ کئی خطر ناک حوادث کا بھی باعث بن سکتی ہے۔ ان میں سے یہ بھی ممکن ہے کہ گاڑی کا چلانے والا کسی خطر ناک اور جان لیوا حادثے کا شکار ہو جائے، وہ بری طرح سے زخمی ہو جائے یا استثنائی صورتوں میں اس کی جان ہی چلے جائے۔ یہ سارے جوکھم جو کسی گاڑی چلانے والے ساتھ منسلک ہیں، وہی گاڑی میں بیٹھے افراد کے ساتھ ہو سکتے ہیں، اگر چیکہ ان کی اس صورت حال پر کوئی گرفت نہیں ہوتی۔ تیز رفتار گاڑیوں سے سڑک پر چلنے والے لوگوں کی جان اور ان کے مالوں بھی شدید خطرہ ہو سکتا ہے۔ سڑک پر دیگر گاڑی چلانے والے، جو اگر چیکہ مجاز یافتہ حدود میں گاڑی چلا رہے ہوں، کسی غیر ذمے دار گاڑی چلانے والے سے محفوظ نہیں ہو سکتے ہیں۔ لا محالہ وہ بھی کسی حادثے کا شکار ہو سکتے ہیں۔ تیز رفتار گاڑیاں کئی بار لوگوں کے گھروں اور عمارتوں، جانوروں وغیرہ سے بھی ٹکرا چکی ہیں اور زبر دست خطرے کی باعث بھی بن چکی ہیں۔

ان سب باتوں کے پیش نظر ایک منصوبے کے مطابق سنہ 2022ء سے یورپ میں فروخت ہونے والی تمام گاڑیوں میں مقررہ حد سے زیادہ رفتار پر قابو پانے کے لیے تمام گاڑیوں میں نئی ٹیکنالوجی لگانا ضروری کر دیا جا ریا یے۔ یہ تبدیلی یورپی اتحاد کے ٹریفک کے نئے قوانین کی روشنی میں لائی جا رہی ہے۔ سڑکوں کو زیادہ محفوظ بنانے کے لیے کام کرنے والی تنظیموں کا کہنا ہے کہ سِیٹ بیلٹ متعارف کرائے جانے کے بعد گذشتہ چار عشروں میں اس حوالے سے یہ سب سے بڑی پیش رفت ہے اور اس سے بڑی حد تک تیز رفتاری کے خطرات کم ہو سکتے ہیں۔

## مزید دیکھیے
* سڑک

## حوالہ جات

زمرہ:انجن
وزیر اعظم جاپان

**وزیر اعظم جاپان** جاپان کا سربراہ حکومت ہے۔ وزیر اعظم جاپان کو پارلیمان جاپان کی نامزدگی کے بعد شہنشاہ جاپان منتخب کرتا ہے۔ وزیر اعظم کو ایوان نمائندگان میں اعتماد اور رسد حاصل کرنا ضروری ہے۔ وہ کابینہ جاپان کا سربراہ ہوتا ہے اور دیگر وزرائے ریاست کو نامزد کرتا ہے۔

## تاریخ
آئین میجی کے نفاذ سے قبل جاپان میں تحریری دستور کا رواج نہیں تھا۔ اسوکا کے اخیر دور میں اور نارا کے شروع کے دور میں چین سے متاثر ایک قانونی نظام نافذ تھا۔ اس قانونی نظام کی رو سے شہنشاہ جاپان کو ریاست پر مکمل اختیار حاصل تھا اور ایک فیتہ شاہی نظام اس کے تحت کام کرتا تھا۔

1871ء میں آئین میجی کے تحت ریاست کا چانسلر متعین ہوتا تھا۔ یہ جدید امپیریل حکومت کا سب سے بڑا عہدہ ہوتا تھا۔ 1885ء میں یہ عہدہ وزارت عظمی میں بدل گیا۔ لیکن اس وقت کابینہ کا کوئی تذکرہ نہیں تھا۔ 1947ء میں جب آئین جاپان نافذ ہوا تب اس میں صراحتاً وزیر اعظم جاپان اور کابینہ جاپان کا تذکرہ ہوا اور جاپانی حکومت کا نظام موجودہ نطام کے مطابق ہو سکا۔ اب تک 63 اشخاص اس عہدہ پر فائز ہو چکے ہیں۔ موجودہ وزیر اعظم جاپان سوگا یوشی ہیدے ہیں جو 16 ستمبر 2020ء میں وزیر اعظم بنے ہیں۔

## نامزدگی
وزیر اعظم جاپان کو پارلیمان جاپان کے دونوں ایوانوں میں نامزد کیا جاتا ہے۔ اس کے بعد پارلیمان کی کارروائی شروع ہوتی ہے۔ اگر دونوں میں ایوانوں میں دو الگ الگ امیدواروں کا نامزد کیا جائے تو دونوں ایوانوں کی ایک مشترکہ نشست ہوتی اور اس میں کسی ایک پر متفقہ فیصلہ ہوتا ہے۔ اگر مشترکہ اجلاس میں دس دنوں کے اندو کوئی فیصلہ نہ ہو پائے تو ایوان نامزدگان اپنی مرضی کا وزیر اعظم منتخب کر لیتا ہے۔ اس کے بعد شہنشاہ جاپان کے پاس دستاویز جاتا ہے اور وہ وزیر اعظم کو عہدہ سونپ دیتا ہے۔

## نگارخانہ

File:Standard of the Prime Minister of Japan.svg|
File:Emblem of the Prime Minister of Japan.svg|
File:Go-shichi no kiri crest 2.svg|


## حوالہ جات

زمرہ:جاپان کی سیاست
زمرہ:جاپان کے وزرائے اعظم
زمرہ:کامنز زمرہ جس کا ربط ویکی ڈیٹا پر ہے
زمرہ:ویکی ڈیٹا سے مطابقت رکھنے والی مختصر تفصیل
اصغر علی روحی

**مولانا اصغر علی روحی** عربی و فارسی کے ادیب اور شاعر تھے
## ولادت
اصغر علی روحی ابن قاضی شمس الدین ابن میاں پیر بخش بن رکن الدیں 1284ھ/1876ء میں دریائے چناب کے کنارے واقع قصبہ کٹھالہ ضلع گجرات میں پیدا ہوئے۔
## تعلیم
بچپن میں والدماجد کا انتقال ہو گیا، ابتدائی تعلیم کے بعد لاہور آئے اور اپنے دور کے ممتاز فضلاء فیض الحسن سہارنپوری، مفتی عبد اللہ ٹونکی، مولوی عبد الحکیم کلانوری اور مولوی قاضی ظفر الدین سے استفادہ کرکے پنجا ب یونیورسٹی سے منشی فاضل اور مولوی فاضل کے امتحانات امتیازی حیثیت سے پاس کیے او ایم او ایل کی ڈگری حاصل کی۔

## تدریسی زندگی
علامہ اصغر علی روحی اور نیٹیل کالج ، لاہور کے پروفیسر رہے، پھر 1892 ء سے 1941 ء تک اسلامیہ کالج لاہور کے شعبۂ عربی کے پروفیسر رہے، اس کے بعد اگر چہ پیرانہ سال کی وجہ سے یہ سلسلہ جاری نہ رکھ سکے لیکن انجمن حمایت اسلام ( جس کے زیر انتظام اسلامیہ کالج جاری تھا) نے ازراہ قدردانی چارصد روپیہ مشاہرہ تا حیات مقرر کر دیا۔
## پابند شریعت
علامہ روحی تمام زندگی شریعت مبارکہ کے پابند اور ظاہری تکلفات سے بے نیاز رہے۔ انھیں عربی اور فارسی زبانوں پر کامل عبور حاصل تھا اور دونوں زبانوں میں بلا تکلف شعر کہتے تھے بڑے بڑے اہل علم کے آپ سے نیاز مند انہ تعلقات تھے، مکرمی حکیم محمد موسیٰ مرتسری، آپ کے بارے میں لکھتے ہیں :۔ ’’عربی اور فارسی ادب میں یکتائے روز گار تھے، ایسی قابلیت کے لوگ صدیوں بعد پیدا ہوا کرتے ہیں، فضلائے عہد آپ کی فضیلت علمی کے مداح و معترف تھے، علامہ ڈاکٹر، محمد اقبا ل بھی بسا اوقات آپ سے استفادہ کرتے تھے۔۔۔۔۔۔۔ جب مرزا قادیانی نے غلط سلط عربی میں نام نہاد قصیدہ اعجازیہ لکھ کر ڈینگیں مارنا شروع کیں تو علامہ روحی نے فی الفور اس کا جواب لکھ کر پیسیہ اخبار، لاہور میں شائع کرادیا تھا بڑے فاضل اور قابل تھے، گمٹی بازار لاہور میں درس کلام مجید دیا کرتے تھے 1903ء میں آپ نے لاہور سے ایک علمی و ادبی پرچہ الہدی جاری کیا جس میں تفسیر قرآن، تاریخ اسلام اور تصوف پر مضامین شائع ہوتے تھے، علامہ دو سال اس کے مدیر مسئول رہے
## تصنیفات
علامہ اصغر علی روحی نے تصانیف کا قابل قدر ذخیرہ یاد گار چھوڑ ا، چند مطبوعہ تصانیف یہ ہیں
* دبیر عجم : فن بلاغت و تنقید، فارسی، صفحات 480(مطبوعہ 1936ء)
* العروض والقوافی علم عروض اردو
* ترجمہ نصیحۃ التملیذ از امام غزالی
* ترجمہ قصیدہ بردہ اردو،
* امیر الکلام من کلام الا مام شرح اسماء حسنٰی
* سیطرة الاسلام علیٰ النصاری اللئام ردعیسائت اردو
* مافی الا سلام ( اسلامی عقائد و احکام، دو جلد )
* ان کے علاوہ بعض تصانیف فارسی دیوان چھ ہزار اشعار پر مشتمل اور دوان عربی پانچسوا اشعار پر مشتمل
* تفسیر سوہ یٰسین
* آخری دو پاروں کی تفسیر اور خطبات عربی علامہ روحی کے فرزند اجمند ڈاکٹرصوفی محمد ضیاء الحق، ادب عربی کے مسلم فاضل ہیں اور اپنے والد گرامی کی کلام کی تر تیب و اشاعت میں کو شاں ہیں۔
## وفات
اصغر علی روحی قدس سرہ کا وصال 1376ھ/1954ء میں ہوا۔ آپ کا مزار کٹھالہ میں مسجد سے ملحق، برلب شاہرا ہ عظیم ( جی۔ ٹی۔ روڈ) واقع ہے۔
## مزید دیکھیے
* ڈاکٹر اصغر علی میاں

## حوالہ جات

زمرہ:علمائے اہلسنت
زمرہ:1876ء کی پیدائشیں
زمرہ:1954ء کی وفیات
پیچ کس

[تصغیر|ایک خالص [فولاد سے بنے پیچ کَس کی نوک اور خاص فولاد کے پیچ کی تصویر]]
**پیچ کَس**  ایک آلہ ہے جو سادہ طور پر ہاتھ سے یا بجلی کی مدد سے پیچ، وغیرہ ٹھونکنے اور انھیں نکالنے کا کام دیتا ہے۔ ایک عام پیچ کس کا دستہ اور دھات سے بنا آگے حصہ ہوتا ہے۔ اس کی نوک ایسی ہوتی ہے جو کسی پیچ کے سر کو لے لیتی ہے، جسے پیچ کس چلانے والا گھما کر کسی سوراخ کے اندر لگا سکتا ہے، ترچھے پیچوں کو سیدھا کر سکتا ہے، حسب ضرورت پیچ یا کیل کو ٹیڑھا بھی کر سکتا ہے۔ پیچ کس کا بہ روئے کار آنے والا کونہ گلنے سڑنے سے بچنے کے لیے سخت ہو سکتا ہے، اس پر کبھی کبھار گہرا سیاہ رنگ بھی چڑھایا جاتا ہے تاکہ پیچ اور پیچ کس کے کونہ کا فرق بصری طور پر نمایاں لگے۔ پیچ کس کے دستے عام طور سے لکڑی، دھات یا پلاسٹک سے بنے ہوتے ہیں۔ یہ ہشت گونہ، مربع، بیضوی یا ان میں سے کسی دو شکلوں کے مجموعے سے بن سکتے ہیں۔ دستہ اس قدر مضبوط ہوتا ہے کہ اسے آسانی پکڑا جا سکتا ہے اور اس سے پیچ کس نیچے رکھنے کے بعد ایک ہی جگہ پر رہتا ہے۔ کچھ صرف ہاتھ سے چلنے والے پیچ کس نیچے کا کونہ ایسا رکھتے ہیں جو کسی ساکِٹ یا کیل کی نوعیت کے حساب سے بدلا جا سکتا ہے۔ پیچ کس میں مشینی اور مقناطیسی استعمال کی گنجائش بھی ہوا کرتی ہے۔ پیچ کس تنگ اور کشادہ ہوا کرتے ہیں، یہ بڑے اور چھوٹے جسامت میں بھی دستیاب ہیں۔

پیچ کس اور ہتھوڑے میں ایک بڑا فرق یہ ہے کہ پیچ کس کسی پیچ کو سلسلہ وار سوراخ میں جڑنے میں معاون ہوتا ہے، اسے پوری طرح سے گھمانا پڑتا ہے۔ اس کے بر عکس ایک ہتھوڑا ایسا آلہ ہوتا ہے جو پیچوں کے مقابلوں کیلوں کے ٹھونکنے کے کام آتا ہے۔ دستی پیچ کس چلاتے وقت کسی شخص کے زخمی ہونے کا خطرہ نہیں ہوتا ہے۔ اس کے بر عکس ہتھوڑے کو جس کیل پر ٹھوکنا ہوتا ہے، اسے انگلیوں سے پکڑ کر رکھا جاتا ہے۔ اگر کچھ غفلت ہو جائے تو انگلیوں اور ہاتھ کے زخمی ہونے کا امکان بھی ہو سکتا ہے۔ پیچ کس سیدھے طور گھمانے سے کسی پیچ کو اندر کی جانب جوڑ دیتا ہے، جب کہ الٹے گھمانے سے سوراخ سے باہر نکال دیتا ہے۔ ایک ہتھوڑا زور لگانے پر کیل کو پوری طرح سے سوراخ کے اندر بٹھا دیتا ہے۔ کیل کو نکالنے کے کے لیے عام طور سے ہتھوڑے کے پیچھے دو دندانوں کی شکل کا ایک ڈھانچہ ہوتا ہے، جسے بہ روئے کار لایا جاتا ہے۔

## نگار خانہ

Bohrwinde und Schraubendreherklinge.jpg
CacciaviteStellaArancio.JPG
Drillschraubendreher,Drillschraubenzieher.jpg
Furutech 'audiophile grade' mains plugs at HighEnd-2009 (3557196056).jpg
Ideal multibit screwdriver and F connector tool.jpg
Kitchen renovation 9a extending length of molding with glue and screwdriver.JPG
Kreuzschlitz-Schraubendreher-Spitze 1651.JPG
Magnetic-Ratchet-Screwdriver-22654-480x360 (4904993366).jpg
Yellow screwdriver.jpg
Robertson screwdriver set.jpg
Swiss army knife open 20050612 (cropped).jpg
Verschiedene Schraubenzieher-Griffformen.jpg

 

## مزید دیکھیے
* پیچ

## حوالہ جات

زمرہ:چوب کاری کے دستی اوزار
زمرہ:میکانی دستی اوزار
زمرہ:ویکی ڈیٹا سے مطابقت رکھنے والی مختصر تفصیل
گوبر

**گوبر**  ان فُضلات کو کہا جاتا ہے جنھیں گائے، بیل، بچھڑے، بھینس اور بھینسہ کی قضائے حاجت کے بعد جاری ہوتے ہوئے عمومًا دیکھا جاتا ہے۔ یہ فُضلات ان جانوروں کے پیشاب سے مختلف ہوتے ہیں۔ یہ ٹھوس، چپچپے، بد بو دار اور عمومًا کسی قدر گندمی رنگ کے ہوتے ہیں۔ ان چوپایوں میں ایک خاصیت ہوتی ہے کہ یہ لوگ گھاس اور چارہ بڑی ہی تیزی سے کھا لیتے ہیں۔ پھر آرام سے پیٹ میں جا چکی چیزوں کو نکال کر منہ میں خوب چباتے ہیں۔ درختوں سے ملنے والا چارہ، جیسے کہ گھاس اور پتے ہاضمے کے مرحلوں سے گزرنے کے بعد گوبر کی شکل میں فضلات کے طور پر ان جانوروں کی جانب سے خارج کیے جاتے ہیں۔ یہ گوبر کئی دھاتوں سے لب ریز ہوتا ہے۔ یہ کھیتوں میں کھاد یا فرٹیلائزر کا کام دیتا ہے۔ اگر چیکہ عام طور سے گوبر گہرے یا مدھم گندمی رنگ کے ہوتے ہیں، تاہم یہ کئی بار سبز رنگ اور سیاہ رنگ کی طرف بھی مائل ہوتے ہیں۔ یہ گوبر ہوا میں جاری ہو کر اور بھی گہرا ہو سکتا ہے۔

## گوبر کے متعدد فوائد
گوبر کے متعدد فوائد ہیں۔ جن میں سے اہم فوائد اس طرح ہیں:
o گوبر کو بھارت، نیپال اور کچھ اور ملکوں میں دیواروں میں روٹی کی شکل میں بنا کر چپکایا جاتا ہے۔ انھیں اُکھلیاں کہا جاتا ہے۔ اُکھلیوں کو سوکھنے کے بعد گاؤں اور دیہی علاقوں میں ایندھن کے طور پر استعمال کیا جاتا ہے۔ ان سے چولہے جلتے ہیں۔ یہ گیس کے مقابلے کافی سستے ہیں۔
o گوبر سے گوبر گیس بنانے کی بھی گنجائش موجود ہے۔ اس سے دیہی علاقوں کا شہروں پر بجلی سازی یا فراہمی کے لیے انحصار میں کمی واقع ہو سکتی ہے۔
o گوبر کو گاؤں اور دیہی علاقوں کے لوگ سستے میں فرش کی تعمیر کے طور پر استعمال کرتے ہیں، اگر چیکہ ایسا فرش ٹکاؤ نہیں ہوتا۔ 
o گاؤں اور دیہی علاقوں سوکھے گوبر کیڑوں مکوڑے کو دور کرنے کے استعمال میں لایا جاتا ہے۔ 
o گوبر سے کھاد کا کام لیا جاتا ہے۔ 
o گوبر سے کچھ چکہوں صابن بھی بنائے جا چکے ہیں۔

## مزید دیکھیے
* چوپایہ

## حوالہ جات

زمرہ:ایندھن
زمرہ:حیوانی فعلیات
زمرہ:فضلہ
زمرہ:ہندومت
زمرہ:ہندومت اور مویشی
زمرہ:ویکی ڈیٹا سے مطابقت رکھنے والی مختصر تفصیل
تجزیاتیات

**تجزیاتیات**  ڈیٹا میں معنی خیز پیٹرنوں کی نئی کھوج، تعبیر اور پیش کش کو کہتے ہیں۔ اس میں ان ڈیٹا پیٹرنوں مؤثر کو فیصلہ سازی کے لیے استعمال کرنا بھی شامل ہے۔ دوسرے الفاظ میں، تجزیاتیات کو کسی بھی ادارے میں ڈیٹا اور مؤثر فیصلہ سازی کے بیچ ایک پُل کے طور دیکھا جا سکتا ہے۔ یہ خصوصًا ان معاملات میں کافی افادیت رکھتا ہے جو تحریر شدہ معلومات رکھتے ہیں۔ تجزیاتیات بڑی حد تک شماریات، کمپیوٹر پروگرامنگ اور تعمیلی تحقیق کے بہ یک وقت بہ روئے کار لانے پر انحصار کرتی ہے۔

## حکومتوں کی جانب سے تجزیاتیات پر عمل آوری
نیشنل انفارمیٹکس سینٹر (این آئی سی)اور نیشنل انفارمیٹکس سینٹر سروسز ان کارپوریٹیڈ(این آئی سی ایس آئی) نے مشترکہ طور پر ڈیٹا تجزیاتیات (ڈیٹا انالیٹکس) کے لیے سینٹر آف ایکسیلینس(مرکز برائے امتیاز ) بھارت میں 2018ء قائم کیا تھا تاکہ وہ حکمرانی کے طریقہ کار کے ایک جزو کے طور پر جو ڈیٹا سامنے آتا ہے کہ اس میں مضمر معنی خیز پیٹرنوں کی نئی کھوج، تعبیر اور پیش کش اور پیٹرنوں مؤثر کو فیصلہ سازی کے کام میں لایا جا سکے جس سے ملک میں کئی معاشی، سماجی، منصوبہ بندی اور آبادیاتی معاملوں کے مروجہ، ماضی سے جاری اور نئے ابھرتے معاملوں میں حقیقی تجزیاتی علم کو بہ روئے لا کر نئے زاویے، تشخیص اور حل پیش کیے جا سکیں۔

### حکومتوں کو تجزیاتیات کے ساتھ حفاظتی پہلو پر بھی زور دینے کی ضرورت
کسی بھی ملک میں وہاں کی حکومت اور عوام کی معلومات کافی حساس نوعیت کی اہمیت رکھتی ہے۔ اگر ان معلومات تک رسائی کے غیر مجاز شخص پر دروازے بند نہ کیے جائیں تو اس سے کئی نقصانات ہو سکتے ہیں۔ ایسا ایک مسئلہ ستمبر 2019ء میں ایکواڈور میں پیش آیا تھا، جہاں پوری آبادی کا آن لائن ذاتی ڈیٹا کا افشا ہو گیا تھا۔ اسے سائبر حفاظت اور ڈیٹا کی حفاظت میں ایک زبر دست کوتاہی کے طور دیکھا گیا ہے۔

## نجی کاروبار اور ویب سائٹوں کے ڈیٹا کا تجزیہ اور خطرہ
نجی کاروبار اور ویب گاہ کی معلومات کو تیسرے فریقوں سے خطرہ ہو سکتا ہے، اگر ان معلومات میں حفاظتی پہلو شامل نہ کیے جائیں۔ دنیا کے دو انتہائی مقبول و معیاری انٹر نیٹ براؤزروں میں سے ایک کے لاکھوں استعمال کنندگان کو انتہائی رازداری تفصیلات کا افشا ہونے کی بات جولائی 2019ء میں سامنے آئی۔اس افشا شدہ صارفین کی معلومات میں طبی تفصیلات اور کریڈٹ کارڈ اور ٹیکس ریٹرنس معلومات بھی شامل رہی ہیں۔ سائبر حفاظت کے ایک محقق اسکالر سام جدالی نے یہ انکشاف کرتے ہوئے کہا کہ فیس بک کے بدلے صد فی صد معلومات فراہم کرنے والی ایک کمپنی نیکو انالٹیکس جس نے ڈیٹا تجزیاتیات کو کسی بھی ویب سائیٹ تک رسائی دی تھی یہ ڈیٹا حتیٰ کہ محض 10 امریکی ڈالر میں یا 700 بھارتی روپیے میں بھی فروخت کے لیے پیش کیا تھا۔

## مزید دیکھیے
* ڈیٹا

## حوالہ جات

زمرہ:بگ ڈیٹا
زمرہ:تشکیلی علوم
زمرہ:کاروباری اصطلاحات
زمرہ:ویکی ڈیٹا سے مطابقت رکھنے والی مختصر تفصیل
زمرہ:اطلاعاتی نظامات
زمرہ:شماریات
ڈیٹا چوری

**ڈیٹا چوری**  عام مشاہدے میں آنے والی بات بن چکی ہے۔ یہ اس وقت ممکن ہے جب سسٹم منتظمین اور دفتر کے ملازمین جن کو ڈیٹابیس سرور اور ڈیسک ٹاپ کمپیوٹر جیسی ٹیکنالوجیوں تک رسائی ہے، اس کا غلط استعمال کرتے ہیں۔ ان آلات میں دست بہ دست آلات بھی شامل ہیں جن میں ڈیجیٹل معلومات محفوظ کی جا سکتی ہے، جیسے کہ پین ڈرائیو، آئی پوڈ اور ڈیجیٹل کیمرا۔ چونکہ ملازمین اکثر قابل لحاظ وقت ادارے سے رابطے میں آنے والوں کے ساتھ وقت گزارتے ہیں، وہ اپنی کمپنی کی راز دارانہ اور حقوق نسخہ کی مکمل معلومات کو اپنے قبضے میں رکھتے ہیں۔ یہ ملازمین اپنی کمپنی چھوڑتے وقت ادارے کی پوری یا کچھ معلومات اپنے ساتھ لے جا سکتے ہیں یا اس کے کچھ حصے کو دانستہ طور پر تلف بھی کر سکتے ہیں۔ کچھ ملازمین بر سر خدمت رہنے کے دور میں معلومات کا غلط استعمال کر سکتے ہیں۔ یہ معلومات مجرموں اور مجرمانہ اداروں کی جانب سے خریدی جا سکتی ہے۔ ایک اور صورت یہ بھی ممکن ہے کہ ایک ملازم جان بوجھ کر با اعتماد انداز میں معلومات کی رسائی ہوئی ہے، اس کا فائدہ اٹھاتے ہوئے آجر کی قانونی خلاف ورزیوں کے افشا کرنے کے لیے کرے۔یہ صورت ان معاشروں میں مثبت سمجھی جا سکتی ہے جہاں خطا کاری کے افشا کنندوں کو مثبت نگاہ سے دیکھا جاتا ہے۔ کچھ حالات میں ان افراد کو قانونی تحفظ بھی حاصل ہو سکتا ہے جیسا کہ ریاستہائے متحدہ امریکا میں ہوتا ہے۔

## ڈیٹا چوری سے تحفظ
کئی صنعتیں اپنے ڈیٹا کو چوری سے تحفظ فراہم کر رہی ہیں۔ پاکستان کی بینک کاری کے ذرائع نے نومبر 2018ء میں ایف آئی اے کے اس دعویٰ کو مسترد کر دیا جس میں کہا گیا تھا کہ ملک کے تمام بینکوں کا ڈیٹا چوری ہو گیا ۔ بینک کاری ذرائع کے مطابق تمام بینکوں کے ڈیٹا چوری ہونے کے دعوے میں حقیقت نہیں۔ ایف آئی اے کے پاس کوئی ٹیکنالوجی نہیں جو ڈیٹا چوری کا پتہ چلائے۔ ایف آئی اے کی جانب سے لکھا جانے والا خط مفروضوں پر مشتمل ہے۔ ڈیٹا کی چوری کے حوالے سے بینکاری صنعت خود کو بہتر بنارہی ہے۔

## مزید دیکھیے
* ڈیٹا

## حوالہ جات

زمرہ:چوری
زمرہ:ڈیٹا سیکورٹی